# Sergi Samper i Montaña

Sergi Samper i Montaña (Barcelona, 20 de gener de 1995) és un futbolista professional català, que juga com a migcampista al Motor Lublin.

## Trajectòria esportiva
### FC Barcelona

Samper va arribar a l'escola del Barça amb 6 anys i ha passat per totes les categories abans d'estrenar-se amb el primer equip.
El 17 de setembre de 2014 l'entrenador Luis Enrique el va fer debutar amb el primer equip del Barça en un partit de primera jornada de Lliga de Campions contra l'APOEL FC Nicòsia, al Camp Nou, que el Barça va guanyar per 1-0.
El 30 de juliol de 2016 va jugar el seu primer partit amb el primer equip del Barça, ja com a jugador del primer equip, en un partit amistós de pretemporada contra el Celtic de Glasgow, que va acabar en victòria blaugrana per 1-3.
El 25 d'agost de 2016 es va anunciar la seva cessió per un any al Granada Club de Fútbol per la temporada 2016-2017, on va acabar jugant-hi 23 partits. El 2017 va retornar a la disciplina blaugrana, però el fitxatge de Paulinho va fer que fos descartat, i quedés sense fitxa ni dorsal al primer equip.
L'agost de 2017 fou cedit novament, aquest cop a la UD Las Palmas, on l'havia reclamat l'entrenador català del club, Manolo Márquez. Al cap de pocs dies, però, es va lesionar per un mes durant l'escalfament previ a un partit amistós, cosa que li va impedir debutar aviat amb l'equip canari. El gener de 2018 es va lesionar de gravetat, amb fractura de peroné i un trencament de lligament del turmell esquerre, en partit contra la SD Eibar i fou operat de la lesió, amb un pronòstic de recuperació de quatre mesos, que implicava que es perdria la resta de la temporada.
El 28 d'agost de 2018, tot i que va perdre's la gira nord-americana de pretemporada, a causa d'unes molèsties al genoll esquerre, i que estava recuperant-se d'un esquinç al lligament lateral intern del turmell esquerre, el Barça va anunciar que es quedava a l'equip per la temporada 2018-19, i se li assignava el dorsal número 16.

### Vissel Kobe

El 4 de març de 2019, Samper va arribar a un acord per rescindir el seu contracte i deixar el Barça, després de 18 anys al club. Immediatament es va anunciar el seu fitxatge pel Vissel Kobe japonès, on hi jugava el seu excompany al Barça Andrés Iniesta, amb un contracte per quatre anys.
Jugant al costat dels antics jugadors del Barça Iniesta i David Villa, Samper va guanyar la Copa de l'Emperador al seu primer any al Japó, però va estar absent de la final amb el Kashima Antlers. El 8 de febrer següent va començar com a titular a la Supercopa, una victòria en la tanda de penals contra el Yokohama F. Marinos després d'un empat 3–3.

### Andorra

Samper va tornar a la segona divisió espanyola el 28 de juliol de 2023, després d'acordar un contracte de dos anys amb el FC Andorra.

### Motor Lublin

L'1 d'agost de 2024, Samper va fitxar pel club polonès de primera divisió Motor Lublin amb un contracte d'un any.

## Palmarès
### FC Barcelona

* Supercopa d'Espanya (2): 2016, 2018

## Referències

* ↑ «Sergi Samper, el producte més genuí del planter blaugrana». 324.cat. [Consulta: 18 setembre 2014].
* ↑ «Denis Suárez i nou jugadors del filial debuten amb el primer equip». FC Barcelona. [Consulta: 30 juliol 2016].
* ↑ «Leo Messi vuelve a sonreír en Dublín». La Vanguardia. [Consulta: 30 juliol 2016].
* ↑ «Sergi Samper, la perla de La Masía, rojiblanco por una temporada». Granada FC.
* ↑ «El Barça comunica a Sergi Samper que no tindrà fitxa ni dorsal del primer equip». 324.cat. [Consulta: 15 agost 2017].
* ↑ «El migcampista del Barça Sergi Samper marxa cedit al Las Palmas». 324.cat. [Consulta: 24 agost 2017].
* ↑ «El Barça cede a Samper a Las Palmas» (en castellà). Marca, 24-08-2017. [Consulta: 24 agost 2017].
* ↑ «Sergi Samper es lesiona abans de jugar els primers minuts amb el seu nou equip, el Las Palmas». 324.cat. [Consulta: 4 setembre 2017].
* ↑ «Sergi Samper es lesiona de gravetat i es perdrà el que queda de la temporada». 324.cat, 06-01-2018 [Consulta: 13 gener 2018].
* ↑ «Sergi Samper, operat del turmell, estarà de baixa quatre mesos». 324.cat. [Consulta: 13 gener 2018].
* ↑ «Sergi Samper es quedarà al Barça i lluirà el dorsal número 16». 324.cat. [Consulta: 28 agost 2018].
* ↑ «Agreement for the cancellation of Sergi Samper’s contract», 04-03-2019. [Consulta: 4 març 2019].
* ↑ «Sergi Samper s'acomiada del Barça amb el desig de tornar a gaudir del futbol». 324.cat, 05-03-2019 [Consulta: 5 març 2019].
* ↑ Sánchez-Flor, Ulises «Samper, la joya del Barça que sale por la puerta de atrás» (en castellà). El Confidencial, 05-03-2019 [Consulta: 5 març 2019].
* ↑ «Villa termina su carrera con la Copa Emperador del Vissel Kobe» (en castellà). Notimérica, 01-01-2020. [Consulta: 1r juny 2022].
* ↑ Duerden, John. «Andres Iniesta lifts Japan Super Cup after nine straight pen misses». ESPN, 08-02-2020. [Consulta: 8 febrer 2020].
* ↑ «Sergi Samper, incorporació de luxe pel centre del camp». FC Andorra, 28-07-2023. [Consulta: 28 juliol 2023].
* ↑ «Były zawodnik FC Barcelony, Sergi Samper podpisał kontrakt z Motorem Lublin. Jego umowa będzie obowiązywać do końca czerwca 2025 roku.» (en polonès). Motor Lublin, 01-08-2024. [Consulta: 1r agost 2024].
* ↑ Besa, Ramon. «Messi aixeca la Supercopa d'Espanya 2016» (en castellà). El País, 18-08-2016. [Consulta: 18 agost 2016].
* ↑ Brugués, Laura «El Barça guanya el Sevilla (1-2) i es proclama campió de la Supercopa d'Espanya per tretzena vegada». 324.cat, 13-08-2018 [Consulta: 21 agost 2018].

## Enllaços externs

* Fitxa al FC Barcelona
* Sergi Samper i Montaña a BDFutbol
* Sergi Samper i Montaña, Fitxa a Soccerway
* Fitxa a ESPN FC